Filmdekoren til Sergio Leones spaghettiwestern
***For en neve dollar mer***  eller ***For et par dollar mer*** (originaltittel: *Per qualche dollaro in più*) er en italiensk spaghetti-western fra 1965 av regissøren Sergio Leone. Filmen er oppfølgeren til *For en neve dollars*.

Handling
--------

Klaus Kinski i filmen.
*Mannen uten navn* (Clint Eastwood), her under navnet «Manco», og *Oberst Mortimer* (Lee Van Cleef) er to duserjegere på jakt etter ettersøkte forbrytere i det ville vesten. Etter filmens åpningssekvenser der hver av de to jakter ned hver sin forbryter, møtes de og bestemmer seg for å samarbeide for å få has på bankraneren El Indio (Gian Maria Volonté). Manco infiltrerer El Indios gjeng som planlegger å rane banken i El Paso og få tak i den ene million dollar som befinner seg i bankens safe. Gjengen stjeler pengene, og Manco og Mortimer bestemmer seg for å returnere pengene, men blir avslørt og må rømme. 

Etter å ha skutt ned alle medlemmene i El Indios gjeng en etter en, klarer El Indio å skyte Mortimers revolver ut av hånda hans og gjør seg klar til å skyte ham så snart lommeuret hans slutter å spille melodien sin. Mot slutten av melodien dukker Manco opp med Mortimers lommeur som har samme melodi som El Indios, et lommeur han tok fra en kvinne han voldtok tidligere i filmen. Manco setter seg ned og lar Mortimer og El Indio gjøre opp i en rettferdig duell som Mortimer vinner. Mortimer avslører at kvinnen som eide lommuret var hans egen søster, og at han nå har fått sin hevn. Han lar Manco få hele dusøren og står igjen mens Manco plukker opp dusøren og millionen og rir avgårde.

Om filmen
---------

*For en neve dollar mer* er regissert av Sergio Leone, og utgjør film nummer to i hans dollar-trilogi hvor *For en neve dollars* er den første og *Den gode, den onde og den grusomme* utgjør den tredje og avsluttende delen.

Anmelderne
Filmen ble godt mottatt av anmelderne, noe som gjenspeiles i at den har fått så mye som 93% på Rotten Tomatoes. Den amerikanske filmkritikeren Roger Ebert gav den tre av fire stjerner.

Anmelderen på det norske nettstedet CINERAMA gav den terningkast seks i 2005 og beskrev den som et mesterverk: «Alt i alt, så må man bare gi seg ende over og nyte denne flotte filmen fra ende til annen».

Medvirkende
-----------

* Clint Eastwood – Manco
* Lee Van Cleef – Oberst Douglas Mortimer
* Gian Maria Volonté – El Indio
* Mara Krupp – Mary
* Luigi Pistilli – Groggy
* Klaus Kinski – Wild (the hunchback)

Se også
-------

* Dollar-trilogien

Referanser
----------

1. 1 2  *Aftenposten*, 8. mai 1967, side 27
2. ↑  «'For en neve dollar mer' på filmweb.no» **(norsk)**. Besøkt 6. januar 2016.
3. ↑  «'For en neve dollar mer' på dagbladet.no» **(norsk)**. Besøkt 6. januar 2016.
4. ↑  Rotten Tomatoes
5. ↑  «Ebert, Roger (1967)». Arkivert fra originalen 1. oktober 2012. Besøkt 18. juni 2012.
6. ↑  «Cinerama (20.4.2005)». Arkivert fra originalen 22. september 2012. Besøkt 18. juni 2012.

Eksterne lenker
---------------

* (en) *For noen få dollar mer* på Internet Movie Database Rediger på Wikidata

* (no) *For noen få dollar mer* hos Filmfront Rediger på Wikidata

* (no) *For noen få dollar mer* på NRK TV Rediger på Wikidata

* (sv) *For noen få dollar mer* i Svensk Filmdatabas Rediger på Wikidata

* (da) *For noen få dollar mer* i Danmark Nationale Filminstitut Rediger på Wikidata

* (en) *For noen få dollar mer* på AllMovie Rediger på Wikidata

* (fr) *For noen få dollar mer* på Allociné Rediger på Wikidata

* (nl) *For noen få dollar mer* på MovieMeter Rediger på Wikidata

* (de) *For noen få dollar mer* på filmportal.de Rediger på Wikidata

* (en) *For noen få dollar mer* på Turner Classic Movies Rediger på Wikidata

| * v
* d
* r
Filmer regissert av Sergio Leone |
| --- |
| *Colosso di Rodi **·** For en neve dollars **·** For en neve dollar mer **·** Den gode, den onde og den grusomme **·** Ondt blod i Vesten **·** Dukk, din tosk **·** Ondt blod i Amerika* |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |